### 4.      Beslutning om anlægsbevilling til planlægning af ny station i [adresse]

**Åbent**

Sagsnr.: 326-2015-38086       J.nr.: 01.02.16            Dokumentnr.:
326-2016-156509

**Sagstype**

Beslutning.

**Resume og sagens baggrund**

Administrationen anmoder om at få frigivet anlægsbevilling
til forundersøgelser og planlægning af den nye station i Kalundborg by, der
gennemføres i samarbejde med Banedanmark og NOVO. Stationen forventes at have
positiv betydning for byen og for udviklingen af det omkringliggende
erhvervsområde ([adresse]) og NOVO.

**Indstillinger**

Direktøren indstiller, at der gives anlægsbevilling på
700.000 kr. til planlægningen af ny station i [adresse] finansieret af det
afsatte rådighedsbeløb.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

På [adresse] investeringsoversigt er der i 2016
afsat en anlægsramme til den nye station i [adresse] på i alt 700.000 kr.,
jf. Budget 2016. Af investeringsoversigten fremgår det, at der i de
efterfølgende år fra 2017-2019 er afsat hhv. 1.400.000 kr., 4.400.000 kr. og
2.500.000 kr. til den nye station. I alt er der af Kalundborg Kommune afsat 9
mio. kr. til stationsprojektet.

Administrationen anmoder om, at det fulde rådighedsbeløb for
2016 på 700.000 kr. frigives til, at:

· Der kan foretages forundersøgelses- og planlægningsarbejder.

· Der kan aflønnes interne arbejdstimer og eksterne rådgivere.

De statslige midler til projektet er udmøntet med
Finansloven for 2016 og beløber sig på i alt 16 mio. kr. Banedanmark afholder
udgifter til de bane- og stationstekniske anlæg.

NOVO afholder omkostninger til projektering og udførelse af
forplads på NOVO's arealer på sydsiden af banen samt de nødvendige
sikkerhedsmæssige foranstaltninger (ADK-anlæg).

*Ny station i [adresse]*

Den ny station skal bidrage til at øge tilgængeligheden til
området, der indeholder større arbejdspladser som Novo Nordisk og Novozymes på
sydsiden af banen, mens der på nordsiden ([adresse]) er mere spredt erhvervs- og
boligbebyggelse. Stationen skal medvirke til at få flere pendlere til at
benytte den kollektive trafik. Trafikstyrelsen har vurderet, at stationen
dagligt vil blive benyttet af 200 af- og påstigere.

Parallelt med stationsprojektet arbejdes der på, hvordan
erhvervsområdet [adresse] og Rynkevangen kan udvikle sig positivt i samspil med
den nye station.

Stationsprojektet består af følgende bestanddele:

· Perron

· Perronnedgang(e)

· Gangbro over jernbanen til NOVO

Paw Koch og lign.

· Forplads til stationen

· Læskure og cykelparkering

· Parkeringsarealer

· Vejadgang til stationen

Administrationen har udarbejdet et udkast til en helhedsplan
for stationsområdet. Denne er vedlagt som Bilag 1.

*Formål med anlægsbevillingen*

Anlægsbevillingen i 2016 vil primært blive benyttet til at forfine
og detaljere helhedsplanen for det nye stationsområde. I forbindelse med
udarbejdelsen af helhedsplanen skal der foretages forundersøgelser,
planlægnings- og myndighedsarbejder samt løbende optimering af tidsplanen.
Hertil vil det være nødvendigt med ekstern rådgivning.

*Tidshorisont*

Angående myndighedsarbejdet kan det oplyses, at Kalundborg
Kommune og Banedanmark i samarbejde har udarbejdet en VVM-anmeldelse til
Naturstyrelsen. Den 17. marts 2016 afgjorde Naturstyrelsen, at der ikke er
VVM-pligt, og der skal derfor ikke udarbejdes en VVM-redegørelse, som kan være
tidskrævende.

Efter den oprindelige tidsplan skal anlægsarbejdet være
udført i 2019. Da der bl.a. ikke er VVM-pligt arbejdes der i fælleskab på at
optimere tidsplanen, så station forhåbentlig kan tages i brug senest 1. søndag
efter den 2. lørdag i december 2018.

**Økonomiske konsekvenser**

Økonomichefen bemærker, at rådighedsbeløbet til stationen i
[adresse] herefter udgør 0 kr.
i 2016.

**Bilag**

|  |  |
| --- | --- |
| Bilag 1 - Udkast til helhedsplan | 326-2016-160716 |